Открито първенство по снукър на Китай
Откритото първенство по снукър на Китай () е професионално състезание по снукър. То е сред 8-те турнира, които са част от световната ранкинг система.

Събитието е възстановено през сезон 2004/2005, като предишното му провеждане е от сезон 2001/2002, поради нарасналата популярност на снукъра в Китай. Преди началото на същинското състезание през 2005 г. се провежда и предварителен кръг, който е предназначен за отсяването на 16-те най-добри играчи на Китай. Целта на това е да се покажат възможностите на китайските играчи в снукъра, след като в Азия не се е провеждало състезание по снукър от три години.

До 2019 г. състезанието се провежда в Пекин в края на месец март и началото на април. През 2020, 2021 и 2022 г. не се провежда заради пандемията от COVID-19.

Състезанието е последното от сезона преди Световното първенство по снукър.

Откритото първенство на Китай е ранкинг турнир и между сезон 1995/1996 и 2001/2002, когато състезанието се нарича Международно първенство в Китай, Азия Класик и Тайланд Класик. Изключение прави турнира през сезон 1997/1998, когато състезанието е лишено от статут на ранкинг турнир.

Победители